ZMICO แจง! ไม่มีพัฒนาการสำคัญ ดันราคาหุ้นพุ่งแรง
ZMICO แจง! ไม่มีพัฒนาการสำคัญ ดันราคาหุ้นพุ่งแรง
18 มี.ค. 2564

ตลาดหลักทรัพย์แห่งประเทศไทย (ตลท.) ได้มีการสอบถามถึงพัฒนาการใดๆ ที่อาจส่งผลต่อราคาหลักทรัพย์ของ บริษัท ซีมิโก้ แคปปิตอล จำกัด (มหาชน) หรือ ZMICO เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้า เพื่อให้ผู้ถือหุ้นและนักลงทุนได้มีข้อมูลในการประกอบการตัดสินใจลงทุนอย่างครบถ้วน บริษัทขอชี้แจงดังนี้
1.บริษัทมีพัฒนาการใดๆ ที่ยังไม่ได้เปิดเผยหรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯ ในระยะเวลาอันใกล้ เช่น การเพิ่มทุนการร่วมทุน การได้มาหรือจำหน่ายไปซึ่งทรัพย์สิน หรือข้อพิพาทที่สำคัญซึ่งอาจส่งผลกระทบต่อสภาพการซื้อขายที่เปลี่ยนแปลงไปหรือไม่ บริษัทยืนว่าไม่มี
2.บริษัททราบถึงสาเหตุอื่นใดที่อาจส่งผลกระทบต่อการซื้อขายหรือไม่ บริษัทยืนว่าไม่ทราบ
3.สารสนเทศอื่นที่บริษัทต้องการชี้แจง(ถ้ามี) บริษัทยืนว่าไม่มี หากมีบริษัทจะเปิดเผยต่อตลาดหลักทรัพย์ฯตามหลักเกณฑ์ที่เกี่ยวข้อง
โดยราคาหุ้น ZMICO ปิดตลาดวันนี้ (18 มี.ค.64) อยู่ที่ 4.68 บาท บวก 0.70 บาท หรือ 17.59% ด้วยมูลค่าการซื้อขาย 563.61ล้านบาท